
Vec  

Bezpečnosť na cestách, informácia

- zaslanie____________________

      Okresné riaditeľstvo Policajného zboru v Brezne upozorňuje občanov na dodržiavanie pravidiel a bezpečnosti v cestnej premávke.
PoLÍcia upozorňuje

Účastníci cestnej premávky, pozor! Dbajte na zvýšenú opatrnosť! 

      V Banskobystrickom kraji sa od začiatku roka výrazne zvýšil počet dopravných nehôd zapríčinených mladistvými vodičmi motocyklov, ktorí jazdia bez príslušného vodičského oprávnenia. Mladiství účastníci cestnej premávky jazdiaci na motocykloch svojou bezohľadnou jazdou spôsobujú dopravné nehody, čím dochádza k následným zraneniam osôb a k škodám na majetku, preto je potrebné dbať na zvýšenú opatrnosť. 

       Upozorňujeme, že vodič, ktorý nemá príslušné vodičské oprávnenie nesmie vôbec jazdiť na motocykloch, štvorkolkách, na osobných motorových vozidlách ani na  iných motorových vozidlách,  pričom nezohráva úlohu druh cestnej komunikácie, či sa jazdí na účelových a miestnych komunikáciách alebo na lesných a poľných cestách. Nesmie viesť motocykel, štvorkolku, osobné motorové vozidlo ani iné motorové vozidlo bez tabuľky s evidenčným číslom alebo s tabuľkou s evidenčným číslom, ktorá nie je pridelená tomuto vozidlu, nesmie viesť vozidlo, ktoré bolo vyradené z cestnej premávky, ktoré nebolo schválené na prevádzku v cestnej premávke, ktoré bolo vyradené z evidencie, nakoľko týmito konaniami porušuje pravidlá cestnej premávky závažným spôsobom v zmysle zákona č. 8/2009 Z. z. o cestnej premávke a o zmene a doplnení niektorých zákonov a môže byť za to postihnutý. Ak vodič vedie motorové vozidlo bez príslušného vodičského oprávnenia dopúšťa sa priestupku proti bezpečnosti a plynulosti cestnej premávky podľa § 22 a uloží sa mu pokuta v správnom konaní vo výške od 300,- Eur do 1300,- Eur a zákaz činnosti od 1 do 5 rokov, v blokovom konaní pokuta do 650,- Eur a v rozkaznom konaní pokuta do 650,- Eur. 

       Taktiež upozorňujeme prevádzkovateľov, ktorí sú držiteľmi alebo vlastníkmi motocyklov, štvorkoliek, osobných motorových vozidiel a iných motorových vozidiel, že nesmú zveriť vedenie vozidla osobe, ktorá nespĺňa podmienky na jeho vedenie, nakoľko týmto porušujú zákon č. 8/2009 Z. z. o cestnej premávke a o zmene a doplnení niektorých zákonov.

         Uvedenú informáciu prosím vyhlásiť v miestnom rozhlase.

